**Likumprojekts**

**Grozījumi Transportlīdzekļa ekspluatācijas nodokļa un uzņēmumu**

**vieglo transportlīdzekļu nodokļa likumā**

Izdarīt [Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā](http://m.likumi.lv/ta/id/223536-transportlidzekla-ekspluatacijas-nodokla-un-uznemumu-vieglo-transportlidzeklu-nodokla-likums) (Latvijas Vēstnesis, 2010, 206. nr.; 2012, 59., 190. nr.; 2013, 188. nr.; 2015, 107., 248. nr.) šādus grozījumus:

1.  5. pantā:

papildināt pantu ar 4.1daļu šādā redakcijā:

"(41) Ja normatīvajos aktos noteiktajos gadījumos transportlīdzekli atsavina normatīvajos aktos noteikta persona (valsts iestāde, tiesu izpildītājs, maksātnespējas procesa administrators), kas nav transportlīdzekļa īpašnieks vai turētājs, reģistrāciju veic, ja samaksāta viena divpadsmitā daļa no transport­līdzekļa ekspluatācijas nodokļa apmēra par kārtējo kalendāra gadu.";

papildināt pantu ar 5.2, 5.3 un 5.4daļu šādā redakcijā:

"(52) 30 dienu laikā pēc transportlīdzekļa konfiskācijas persona, kurai transportlīdzeklis kriminālprocesa ietvaros ar tiesas nolēmumu ir konfiscēts kā noziedzīgi iegūts, samaksā transportlīdzekļa ekspluatācijas nodokli par iepriekšējiem taksācijas periodiem, ja tas nav bijis samaksāts, un par kārtējo kalendāra gadu, ko aprēķina saskaņā ar šādu formulu:

transportlīdzekļa ekspluatācijas nodoklis = transportlīdzekļa eksplua­tācijas nodoklis gadam x 1/12 x kārtējā kalendāra gadā aizvadīto mēnešu skaits (ieskaitot mēnesi, kurā veikta transportlīdzekļa konfiskācija).

(53) Ja zvērināts tiesu izpildītājs, pamatojoties uz izpildu dokumentu, pārdod nodokļa maksātāja apķīlāto transportlīdzekli, tad 30 dienu laikā pēc apķīlātā transportlīdzekļa pārdošanas šis nodokļa maksātājs samaksā transportlīdzekļa ekspluatācijas nodokli par iepriekšējiem taksācijas periodiem, ja tas nav bijis samaksāts, un par kārtējo kalendāra gadu, ko aprēķina saskaņā ar šādu formulu:

transportlīdzekļa ekspluatācijas nodoklis = transportlīdzekļa eksplua­tācijas nodoklis gadam x 1/12 x kārtējā kalendāra gadā aizvadīto mēnešu skaits (ieskaitot mēnesi, kurā veikta nosolītās summas samaksa).

(54) Ja transportlīdzekļa ekspluatācijas nodoklis 30 dienu laikā pēc transportlīdzekļa konfiskācijas vai apķīlātā transportlīdzekļa pārdošanas nav samaksāts, nodokļu administrācija veic piedziņu no nodokļa maksātāja, kuram transportlīdzeklis saskaņā ar tiesas nolēmumu konfiscēts, vai, ja transportlīdzeklis ir bijis apķīlāts, pamatojoties uz lēmumu par nokavēto nodokļu maksājumu piedziņu, kas pieņemts saskaņā ar likumu "Par nodokļiem un nodevām"."

2.  6. pantā:

izteikt pirmās daļas 8. punktu šādā redakcijā:

"8) laiku, kad transportlīdzeklis noziedzīga nodarījuma rezultātā, ko apliecina procesa virzītāja vai ārvalsts kompetentās iestādes izsniegti dokumenti vai informācija reģistrā par transportlīdzekli, nav bijis nodokļa maksātāja rīcībā;";

izslēgt pirmās daļas 11. punktu.

3. Papildināt 13. pantu ar 3.3, 3.4, 3.5 un 3.6daļu šādā redakcijā:

"(33) Ja tiek realizēts transportlīdzeklis, kas kriminālprocesa ietvaros atzīts par noziedzīgi iegūtu un konfiscēts, pamatojoties uz tiesas nolēmumu, uzņēmumu vieglo transportlīdzekļu nodokli maksā, sākot ar mēnesi, kurā tiek reģistrēta transportlīdzekļa īpašnieka maiņa. Ja mēnesī, kurā transportlīdzeklis ir konfiscēts, veic arī šī transportlīdzekļa īpašnieka maiņas reģistrāciju, uzņēmumu vieglo transportlīdzekļa nodokli maksā, sākot ar nākamo mēnesi pēc transportlīdzekļa reģistrācijas mēneša. 30 dienu laikā pēc transportlīdzekļa konfiskācijas persona, kurai kriminālprocesa ietvaros transportlīdzeklis konfiscēts kā noziedzīgi iegūts, samaksā uzņēmumu vieglo transportlīdzekļu nodokli par iepriekšējiem taksācijas periodiem, ja tas nav bijis samaksāts, un par periodu līdz transportlīdzekļa konfiskācijai, ieskaitot mēnesi, kurā veikta transportlīdzekļa konfiskācija.

(34) Ja zvērināts tiesu izpildītājs, pamatojoties uz izpildu dokumentu, pārdod nodokļa maksātāja apķīlāto transportlīdzekli, tad 30 dienu laikā pēc apķīlātā transportlīdzekļa pārdošanas šis nodokļa maksātājs samaksā uzņēmumu vieglo transportlīdzekļu nodokli par iepriekšējiem taksācijas periodiem, ja tas nav bijis samaksāts, un par periodu līdz transportlīdzekļa pārdošanai, ieskaitot to mēnesi, kurā samaksāta nosolītā summa.

(35) Ja uzņēmumu vieglo transportlīdzekļu nodoklis 30 dienu laikā pēc transportlīdzekļa konfiskācijas vai apķīlātā transportlīdzekļa pārdošanas nav samaksāts, nodokļu administrācija veic piedziņu no nodokļa maksātāja, kuram transportlīdzeklis saskaņā ar tiesas nolēmumu konfiscēts vai transportlīdzeklis ir bijis apķīlāts, pamatojoties uz lēmumu par nokavēto nodokļu maksājumu piedziņu, kas pieņemts saskaņā ar likumu "Par nodokļiem un nodevām".

(36) Ja reģistrē transportlīdzekli, kurš ir iegādāts zvērināta tiesu izpildītāja organizētā izsolē, nodokļa maksātājs pirms transportlīdzekļa reģistrācijas samaksā uzņēmumu vieglo transportlīdzekļu nodokli par vienu mēnesi."

4. Izteikt 14. panta pirmās daļas 7. punktu šādā redakcijā:

"7) par laiku, kad transportlīdzeklis noziedzīga nodarījuma rezultātā, ko apliecina procesa virzītāja vai ārvalsts kompetentās iestādes izsniegti dokumenti vai informācija reģistrā par transportlīdzekli, nav bijis nodokļa maksātāja rīcībā;".

5. Papildināt pārejas noteikumus ar 21. un 22. punktu šādā redakcijā:

"21. Šā likuma 5. panta 4.1daļa stājas spēkā 2017. gada 1. janvārī.

22. Līdz 2016. gada 31. decembrim, ja normatīvajos aktos noteiktajos gadījumos transportlīdzekli atsavina normatīvajos aktos noteikta persona (valsts iestāde, tiesu izpildītājs, maksātnespējas procesa administrators), kas nav transportlīdzekļa īpašnieks vai turētājs, tad, reģistrējot šādu transportlīdzekli, transportlīdzekļa ekspluatācijas nodokļa summai jābūt samaksātai apmērā, ko aprēķina saskaņā ar šādu formulu:

transportlīdzekļa ekspluatācijas nodoklis = transportlīdzekļa ekspluatā­cijas nodoklis gadam x 1/12 x kārtējā gadā atlikušo pilno mēnešu skaits (neskaitot mēnesi, kurā veikta nosolītās summas samaksa)."

Likums stājas spēkā 2016. gada 1. oktobrī.

Tieslietu ministrs

Dzintars Rasnačs